title: مجلس النواب (لمغريب)
text: ف 1992، صدر مرة خرة دوستور لي زاد حدد شي تويشيات، من بينهوم بلي مجلس نّواب ماخاصّوش يتحل ب ضّارورة يلا كانت حالة د لستيتنا (لباب تّاني، لفصل 25)، ؤ رد لمدة د لولاية تّشريعية د مجلس نّواب 6 سنين كيما كانت قبل، ؤ لمدة د رّئاسة د لمجلس 3 سنين بعدما كان كيتعاود نّتيخاب ديال رّئيس د مجلس نّواب كولا عام ف أكتوبر. لولاية لخامسة كانت من 1993 تال 1997، ؤ تزاد فيها مرة خرة لعاداد د نّواب ل 333، 222 تنتاخبو ب قتيراع موباشير، ؤ 111 ب قتيراع لاموباشير.